Adobe Връзка за активиране на софтуера

Не видях диалогово прозорец, който да ме пита дали искам да активирам. В предишни версии на софтуера на Adobe бях изрично подканен да активирам. Какво се е променило?

Активирането в Acrobat 9 и по-нови версии се прави по-лесно. Активирането се появява на заден план без да пречи.

Ще получите съобщение само ако се появят проблеми с активирането. Например:

- Има проблем със серийния ви номер.
- Приложението за активиране на софтуера установява, че вашият сериен номер е използван за активиране на повече от максималния брой компютри, разрешен от лицензното споразумение за софтуера.

Виждам съобщението „Не мога да се свържа с Интернет”. Защо?

Приложението е открило, че връзката с Интернет е блокирана или недостъпна. Проверете мрежовия си кабел или безжичната връзка и след това пуснете вашия уеб браузър и навигирайте към публичен уеб сайт, например, www.adobe.com, www.google.com или www.bbcnews.com. Ако не можете да навигирате към някой от тези публични сайтове, това означава, че не сте свързани с Интернет. Моля, консултирайте се с вашия доставчик на Интернет услуги, за да отстраните проблема.

Мога да се свържа с повечето сайтове в Интернет, но не мога да се свържа за активиране с Adobe. Защо?

Ако можете да се свържете към публични сайтове в Интернет, но не можете да се свържете с Adobe, за да активирате вашия софтуер, достъпът ви до Интернет вероятно е контролиран от прокси сървър. Някои мрежови конфигурации във фирмени мрежи и образователни институции използват прокси сървъри, за да подобрят работата при достъп до популярни сайтове, и също така да филтрират достъпа до други сървъри. Моля, свържете се с вашия мрежов администратор, за да потвърди, че прокси настройките на компютъра ви са зададени според политиката и специфичната конфигурация във вашата организация.

Все още имам проблеми с активирането. Към кого мога да се обърна?

Допълнителна информация и подробности за активирането можете да получите в Центъра за активиране на продукти на Adobe.

Можете да се свържете и с представител на отдела за работа с клиенти на Аdobe, който да ви помогне да разрешите вашия проблем с активирането.