Adobe Aktivering af software

Hvad er aktivering?

Aktivering er den proces, hvor din softwareinstallation valideres for at aktivere produktets brugsrettigheder for en bestemt computer. Produktets brugsrettigheder er tildelt i softwarelicensaftalen.

Hvilke rettigheder giver min produktlicensaftale?

Ifølge Adobes produktlicensaftale må du installere og bruge produktet på en primær computer og desuden på en sekundær computer (på en stationær computer derhjemme eller på en bærbar) under forudsætning af, at de to kopier ikke benyttes på samme tid. Du kan finde flere oplysninger om Adobes softwarelicenser i Adobes produktlicensaftaler.

Sendes der personlige oplysninger under aktivering?

Aktivering foregår fuldstændig anonymt, og der sendes ikke personligt identificerbare oplysninger. Det entydige serienummer, der er tildelt hver enkelt kopi af Adobes software, kombineres med et "maskin-id" på din computer. Når du aktiverer produktet, sendes dette maskin-id, produktserienummeret og computerens strengnavn til Adobe for at sikre, at hver ægte kopi af dets software ikke aktiveres mere end det tilladte antal gange. Aktiveringssystemet indsamler, sender eller bruger ingen personlige oplysninger.

Jeg har tidligere benyttet software fra Adobe med aktivering. Hvad er der lavet om?

Adobe forenkler aktiveringsprocessen. Tidligere var aktivering en eksplicit proces, det var nødvendigt at gennemføre inden for 30 dage, fra produktet blev brugt første gang. Fra og med Acrobat 9 aktiveres softwaren automatisk, når en aktiv forbindelse til internettet registreres. Aktivering foregår i baggrunden. Aktivering via telefon er ikke længere nødvendig og tilbydes ikke som en mulighed.

Hvordan aktiverer jeg softwaren, hvis jeg ikke har adgang til internettet?

Adobes software registrerer, når der er adgang til internettet og behandler aktiveringen automatisk. Hvis der ikke er forbindelse til internettet, vil produktet fortsætte med at køre som normalt og prøve at foretage aktiveringen under en senere session.

Kan jeg flytte min licens til en ny computer?

Ja. Du kan deaktivere softwaren enten på din primære eller sekundære computer og begynde at bruge den på en ny computer. En licens kan højst deaktiveres 20 gange. Hvis du forsøger at deaktivere mere end 20 gange, afvises deaktiveringen, og softwaren vil fortsat være aktiveret på computeren.

Hvad sker der, hvis min computer bliver stjålet eller beskadiget og ikke kan repareres?

Hvis computeren bliver stjålet, beskadiget og ikke kan repareres, eller harddisken bliver fuldstændigt gendannet, går aktiveringen tabt. I begge tilfælde kan du installere og begynde at bruge dit Adobe-produkt på din nye computer, der automatisk registrerer problemet, hvis du i forvejen havde to aktiverede kopier. Aktiveringsprocessen hjælper dig med den nye aktivering, selvom den tidligere computer ikke kan benyttes.

Mit serienummer blev afvist. Hvad betyder det?

Ved behandling af aktiveringen kan Adobes aktiveringsprogram registrere, at det indtastede serienummer enten er ugyldigt (dvs. ikke ægte) eller er blevet tilbagekaldt. I begge tilfælde vil du modtage en meddelelse og blive bedt om at indtaste et nyt serienummer til dit Adobe-softwareprodukt.

Mit firma køber Adobe-licenser i henhold til en volumenaftale. Hvordan påvirker aktivering mig?

Produktaktivering gælder for det meste de individuelle detailversioner af Adobe Acrobat 9 og er generelt ikke en del af Adobes Open Options-program. I visse regioner er det dog muligt, at aktiveringen er gældende for bestemte flerbrugerlicenseringsprogrammer. Kunder med flerbrugerlicens, der bestiller Adobe-softwareprodukter, bør bestille cd-sæt, der hører til bestemte licenseringsprogrammer. Kontakt din autoriserede Adobe-forhandler eller Adobes kundeservice, hvis du har spørgsmål. Du kan også finde oplysninger i Adobe Open Options.

Hvem kan jeg kontakte for at få yderligere oplysninger?

Du kan kontakte en medarbejder hos Adobe-kundeservice, som vil hjælpe dig med dit aktiveringsproblem.

Yderligere oplysninger og detaljer om aktivering findes på Adobes produktaktiveringscenter.