Σύνδεση ενεργοποίησης λογισμικού Adobe

Δεν εμφανίστηκε διάλογος που να ζητά να πραγματοποιήσω ενεργοποίηση. Στις προηγούμενες εκδόσεις του λογισμικού Adobe μου είχε ζητηθεί ρητώς να πραγματοποιήσω ενεργοποίηση. Τι άλλαξε;

Η ενεργοποίηση στο Acrobat 9 και στις μεταγενέστερες εκδόσεις είναι πιο εύκολη στην ολοκλήρωση. Η ενεργοποίηση πραγματοποιείται "σιωπηρά" στο παρασκήνιο.

Θα λάβετε μήνυμα μόνο εάν παρουσιαστεί πρόβλημα στην ενεργοποίηση. Για παράδειγμα:

- Υπάρχει πρόβλημα με τον σειριακό αριθμό.
- Η εφαρμογή ενεργοποίησης του λογισμικού εντόπισε ότι ο σειριακός αριθμός σας χρησιμοποιήθηκε για την ενεργοποίηση του λογισμικού σε περισσότερα μηχανήματα από τον μέγιστο επιτρεπόμενο αριθμό.

Εμφανίστηκε ένα μήνυμα ότι δεν μπορώ να συνδεθώ στο Internet. Γιατί;

Η εφαρμογή εντόπισε ότι η σύνδεση στο Internet είτε εμποδίζεται είτε είναι μη διαθέσιμη. Ελέγξτε το καλώδιο δικτύου ή την ασύρματη σύνδεση και έπειτα εκκινήστε το πρόγραμμα περιήγησης στο web για να ανοίξετε μια οποιαδήποτε σελίδα, όπως www.adobe.com, www.google.com ή www.bbcnews.com. Εάν δεν είναι δυνατή η περιήγηση σε οποιαδήποτε από αυτές τις τοποθεσίες, τότε δεν είστε συνδεδεμένοι στο Internet. Επικοινωνήστε με τον παροχέα υπηρεσιών Internet για διόρθωση του προβλήματος.

Μπορώ να συνδεθώ στις περισσότερες τοποθεσίες στο Internet, αλλά όχι σε αυτή της Adobe για την ενεργοποίηση. Γιατί;

Εάν μπορείτε να συνδεθείτε σε δημόσιες τοποθεσίες στο Internet, αλλά δεν μπορείτε να συνδεθείτε στην τοποθεσία της Adobe για να ενεργοποιήσετε το λογισμικό σας, τότε ίσως η πρόσβαση δικτύου σας να ελέγχεται από διακομιστή μεσολάβησης. Ορισμένες ρυθμίσεις δικτύου σε εταιρικά δίκτυα και εκπαιδευτικά ιδρύματα χρησιμοποιούν διακομιστές μεσολάβησης για βελτιωμένη απόδοση κατά την πρόσβαση σε δημοφιλείς τοποθεσίες και για το φιλτράρισμα της πρόσβασης σε άλλους διακομιστές. Επικοινωνήστε με τον διαχειριστή του δικτύου για να βεβαιωθείτε ότι οι ρυθμίσεις μεσολάβησης του υπολογιστή σας έχουν ρυθμιστεί σύμφωνα με την πολιτική του οργανισμού σας και σύμφωνα με τη συγκεκριμένη διαμόρφωσή του.

Εξακολουθώ να αντιμετωπίζω προβλήματα με την ενεργοποίηση. Σε ποιον μπορώ να απευθυνθώ;

Πρόσθετες πληροφορίες και λεπτομέρειες σχετικά με την ενεργοποίηση υπάρχουν διαθέσιμες στο Κέντρο ενεργοποίησης προϊόντος Adobe.

Μπορείτε επίσης να επικοινωνήσετε με έναν εκπρόσωπο εξυπηρέτησης πελατών της Adobe για βοήθεια σχετικά με το πρόβλημα ενεργοποίησης που αντιμετωπίζετε.