Adobe Szoftveraktiválás

Mi az az aktiválás?

Az aktiválás az a folyamat, amelynek során a rendszer ellenőrzi a telepített szoftvert, hogy engedélyezze a termékhasználati jogokat egy adott számítógépen. A termékhasználati jogokat a szoftver licencszerződése biztosítja.

Milyen jogokat biztosít a termék licencszerződése?

Az Adobe termék licencszerződése lehetővé teszi a termék telepítését és használatát egy elsődleges számítógépen, valamint egy másodlagos számítógépen is (egy otthoni asztali számítógépen vagy egy hordozható, például laptop számítógépen), azzal a feltétellel, hogy a két példányt nem használják egyidejűleg. Az Adobe szoftverlicenceire vonatkozó további információért tekintse meg az Adobe termékek licencszerződését.

Továbbít a rendszer személyes adatokat az aktiválás során?

Nem. Az aktiválás teljesen névtelenül történik, a program nem továbbít semmilyen személyes azonosításra alkalmas adatat. Az aktiválási rendszer egyesíti az Adobe szoftvereinek minden egyes példányához hozzárendelt egyedi sorozatszámot az adott számítógép „gépazonosítójával”. Amikor aktiválja a terméket, a program elküldi ezt a gépazonosítót, a termék sorozatszámát, valamint a számítógép nevét tartalmazó karakterláncot az Adobe vállalatnak, így biztosítva azt, hogy a szoftverek legális példányait csak legfeljebb az engedélyezett maximális számú alkalommal aktiválják. Az aktiválási rendszer nem gyűjt össze, nem továbbít és nem használ semmilyen személyes adatot.

Már használtam aktiválást igénylő Adobe szoftvert korábban. Mi változott?

Az Adobe egyszerűbbé tette az aktiválási folyamatot. Korábban az aktiválás egy külön lépés volt, amelyet a termék első használatától számított 30 napon belül el kellett végezni. Az Acrobat 9 programmal kezdődően a szoftver automatikusan elvégzi az aktiválást, amikor működő internetkapcsolatot észlel. Az aktiválás a háttérben történik felhasználói beavatkozás nélkül. A továbbiakban nem lesz szükség telefonon keresztüli aktiválásra, illetve ez a lehetőség nem is lesz elérhető.

Hogyan aktiválható a szoftver, ha az internet nem érhető el?

Az Adobe szoftver észleli, hogy mikor érhető el az internetkapcsolat, és a megfelelő időpontban automatikusan végrehajtja az aktiválást. Ha nincs elérhető kapcsolat, a termék a megszokott módon működik tovább, és egy későbbi munkamenet alkalmával ismét megkísérli az aktiválást.

Áthelyezhető a licenc egy új számítógépre?

Igen. A szoftver deaktiválható akár az elsődleges, akár a másodlagos számítógépen, és onnantól használható egy új számítógépen. Egy licenc legfeljebb 20 alkalommal deaktiválható. Ha 20-nál több alkalommal próbálja deaktiválni a licencet, a rendszer megtagadja a deaktiválást, és a szoftver aktiválva marad az eredeti számítógépen.

Mi történik, ha ellopják a számítógépet, vagy megsérül és nem javítható?

Ha ellopják a számítógépét, vagy nem javítható módon megsérül, illetve ha teljesen új lemezképet telepít a merevlemezre, akkor a szoftveraktiválás elvész. Bármelyik esetben telepítheti az Adobe terméket egy új számítógépen, a szoftver automatikusan észleli majd, ha korábban már aktiválta azt két számítógépen. Az aktiválási folyamat végigvezeti az új aktiválás lépésein, még akkor is, ha korábbi számítógépe már nem használható vagy nem érhető el.

A rendszer visszautasította a sorozatszámot. Mit jelent ez?

Az aktiválás feldolgozása során az Adobe aktiválási alkalmazása egyes esetekben megállapíthatja, hogy a megadott sorozatszám érvénytelen (nem eredeti), illetve hogy az adott számot visszavonták. Ilyenkor megjelenik egy üzenet, és lehetősége lesz beírni egy új sorozatszámot Adobe szoftvertermékéhez.

A vállalatom mennyiségi szerződés keretében vásárol Adobe licenceket. Hogyan érint engem az aktiválás?

A termékaktiválás többnyire az Adobe Acrobat 9 kiskereskedelmi forgalomban kapható különböző verzióira vonatkozik, és általában nem szükséges az Adobe Open Options licencprogramok keretében beszerzett termékek esetében. Egyes területeken azonban az aktiválás vonatkozhat bizonyos mennyiségi licencprogramokra is. Az Adobe szoftvertermékeket megrendelő, mennyiségi licencet használó ügyfeleknek az adott licencprogramnak megfelelő CD-készletet kell rendelniük. Ha kérdései merülnek fel ezzel kapcsolatban, forduljon hivatalos Adobe viszonteladójához vagy ügyfélszolgálati képviselőjéhez, illetve keresse fel az Adobe Open Options webhelyet.

Kihez fordulhatok további információért?

Az Adobe ügyfélszolgálati képviselői nyújthatnak segítséget az aktiválási problémák elhárításához.

Az aktiválásra vonatkozó további információért és részletes útmutatásért keresse fel az Adobe Termékaktiválási központot.